Galeriile Artmark organizează licitația legendelor din Muzică și Sport - Fotografii și autografe spectaculoase cu Ilie Năstase și Nadia Comăneci, alături de semnăturile președinților americani
S-a deschis cea mai mare expoziție de memorabilia din București, ce aduce laolaltă unele dintre cele mai importante nume din sport și din showbiz – în total peste 170 de exponate. Evenimentul, intitulat „Legends”, este prilejuit de „Licitația Artmark de Sport, Muzică și Obiecte de Colecție Contemporane”, care va avea loc în data de 31 mai și care cuprinde și trei secțiuni caritabile: „Best of Brukenthal”, „Naționala Culturii” și „Ajută o mamă să se ridice din nou!”.